ΓΡΑΠΤΗ ΕΡΩΤΗΣΗ E-0961/02

υποβολή: Reinhold Messner (Verts/ALE) προς την Επιτροπή

(15 Απριλίου 2002)

Θέμα: Διάκριση εις βάρος ατόμων που έχουν κάποια αναπηρία

Σύμφωνα με το άρθρο 6 της Συνθήκης ΕΕ η ΕΕ στηρίζεται στις θεμελιώδεις αρχές της ελευθερίας, της δημοκρατίας, του σεβασμού των ανθρωπίνων δικαιωμάτων και των θεμελιωδών ελευθεριών καθώς και στο κράτος δικαίου. Εξάλλου σύμφωνα με το άρθρο 13 της Συνθήκης του Άμστερνταμ, η Κοινότητα μπορεί να λαμβάνει αναγκαία μέτρα με στόχο να καταπολεμήσει κάθε διάκριση που βασίζεται σε μία αναπηρία. Επί πλέον, το άρθρο 1 της οδηγίας 2000/78/ΕΚ(1) αναφέρει: σκοπός της παρούσας οδηγίας είναι η θέσπιση γενικού πλαισίου για την καταπολέμηση των διακρίσεων λόγω θρησκείας ειδικών αναγκών, ηλικίας ή γενετήσιου προσανατολισμού στον τομέα της απασχόλησης και της εργασίας προκειμένου ναλοποιηθεί η αρχή της ίσης μεταχείρισης στα κράτη μέλη. Περαιτέρω στο άρθρο 2, παρ. 2 αναφέρεται: συντρέχει έμμεση διάκριση όταν μία, εκ πρώτης όψεως, ουδέτερη διάταξη, κριτήριο ή πρακτική ενδέχεται να προκαλέσει μειονεκτική μεταχείριση ενός προσώπου με μία ορισμένη ειδική ανάγκη σε σχέση με άλλα άτομα.

Πώς αξιολογεί η Επιτροπή εν όψει των ανωτέρω διατάξεων το διάταγμα που τέθηκε σε εφαρμογή την 1η Νοεμβρίου 2001 της ομόσπονδης κυβερνήσεως του Δυτικού Τιρόλου, σύμφωνα με το οποίο τα άτομα τα οποία έχουν μια ειδική ανάγκη πρέπει να εξασφαλίσουν μία οικονομική συμμετοχή ενός ποσού το οποίο μπορεί να ανέλθει έως 500 ευρώ ανά μήνα για να τύχουν θέσεως σε ένα προστατευμένο εργαστήρι, περίπου 400 ευρώ ανά μήνα για να εξεύρουν θέση σε ένα κέντρο αποκατάστασης και να καταβάλουν το ποσό των 2 000 ευρώ περίπου για μία θέση σε ένα οίκο για άτομα με ειδικές ανάγκες·

Δεν πιστεύει η Επιτροπή, ότι αυτή η ρύθμιση αποτελεί διάκριση εις βάρος των ατόμων με ειδικές ανάγκες καιπονομεύει τους στόχους που έχουν τεθεί στη Συνθήκη ΕΚ, ιδιαίτερα αυτούς που αφορούν την επίτευξηψηλού επιπέδου απασχόλησης και κοινωνικής προστασίας, την άνοδο του βιοτικού επιπέδου και της ποιότητας ζωής, την οικονομική και κοινωνική συνοχή και αλληλεγγύη (οδηγία 2000/78/ΕΚ, παράγραφος 11)·

(1) ΕΕ L 303 της 2.12.2000, σελ. 16.

Απάντηση της κ. Διαμαντοπούλου Εξ ονόματος της Επιτροπής

(29 Μαΐου 2002)

Η συνθήκη για την ίδρυση της Ευρωπαϊκής Κοινότητας της δίνει τη δυνατότητα να καταπολεμήσει όλες τις διακρίσεις λόγω φύλου, φυλετικής ή εθνικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού (άρθρο 13).

Με βάση το άρθρο 13, το Συμβούλιο ενέκρινε στις 27 Νοεμβρίου 2000 την οδηγία 2000/78/ΕΚ του Συμβουλίου για τη διαμόρφωση γενικού πλαισίου για την ίση μεταχείριση στην απασχόληση και την εργασία(1).

Η οδηγία αυτή απαγορεύει κάθε διάκριση βάσει αναπηρίας, ιδίως όσον αφορά τους όρους πρόσβασης στην απασχόληση, συμπεριλαμβανομένων των κριτηρίων επιλογής, τόσο για το δημόσιο όσο και για τον ιδιωτικό τομέα.

Αυτή η οδηγία πρέπει τώρα να μεταφερθεί στο εθνικό δίκαιο έτσι ώστε οι ενδιαφερόμενοι να μπορούν να ασκούν και να απολαύουν τα δικαιώματα που αυτή τους χορηγεί. Τα κράτη μέλη έχουν χρόνο έως τις 2 Δεκεμβρίου 2003 για να μεταφέρουν τις διατάξεις της οδηγίας, ενώ είναι δυνατή ακόμη μία προθεσμία τριών περαιτέρω ετών για τη μεταφορά των διατάξεων σχετικά με τις διακρίσεις βάσει αναπηρίας ή ηλικίας.

Πριν από την προθεσμία αυτή, η Επιτροπή δεν μπορεί να παρέμβει όσον αφορά την εικαζόμενη περίπτωση διάκρισης που αναφέρει ο αξιότιμος βουλευτής.

(1) ΕΕ L 303 της 2.12.2000.